Қазақстан мен Қытай ынтымақтастығы: «Алтын отыз жылдыққа» қадам бастық
"Қазақстан мен Қытай ынтымақтастығы: «Алтын отыз жылдыққа» қадам бастық" | "https://abai.kz/post/178088"
TITLE: Қазақстан мен Қытай ынтымақтастығы: «Алтын отыз жылдыққа» қадам бастық
URL: https://abai.kz/post/178088
META: "Қазақстан мен Қытай ынтымақтастығы: «Алтын отыз жылдыққа» қадам бастық" | "https://abai.kz/post/178088"
DATE: 03.01.2024
AUTHOR(s): Abai.kz
TOTAL WORDS: 235
TEXT: Президент Қазақстан мен Қытайдың қарым-қатынасына жоғары баға берді. "Бүгінде Қазақстан мен Қытайдың қарым-қатынасы достық, тату көршілік және мәңгілік стратегиялық серіктестік рухында қарқынды дамып келеді. Біз Төраға Си Цзиньпинмен бірге Қазақстан мен Қытай арасындағы ынтымақтастықтың жаңа "алтын отыз жылдығына" қадам бастық. Мен былтыр Қытайға бір емес, екі мәрте сапармен бардым. Бұл – елдеріміз арасындағы тығыз ықпалдастықтың айқын дәлелі. Қытаймен ортақ шекарамыздың болуы, Шығыс пен Батыстың арасындағы ұтымды жерде тұрғанымыз қытай тауарларын түрлі бағытқа Қазақстан аумағы арқылы тасымалдауға зор мүмкіндік береді. Өйткені Бейжіңде жоғары деңгейде өткен "Бір белдеу, бір жол" атты үшінші форум аясында бірқатар маңызды құжатқа қол қойылды. Соның ішінен Транскаспий халықаралық көлік дәлізін бірлесе дамыту жөніндегі келісімді және "Аягөз – Тачэн" бағытындағы темір жол құрылысы туралы меморандумды атап өтуге болады. Бұл келісімдер еліміздің көлік-логистика саласына тың серпін беретініне сенімдімін. Қазақстан Қытайдың "Бір белдеу, бір жол" мегажобасын толығымен қолдайды. Былтыр қазан айында Бейжіңде өткен форумда сөйлеген сөзім – осының тағы бір дәлелі. Қазақстан мен Қытай арасында визасыз жүру режімі күшіне енді. Мұның мәні зор. Енді отандастарымыз көрші елге емін-еркін барып, келе алады. Азаматтарымыз осы мүмкіндікті оңтайлы пайдаланады деп үміттенемін. Елімізде Қытайға қатысты баяғы қасаң түсініктерге негізделген немесе бізге сырттан таңылған жөнсіз үрей болмауға тиіс. Қазіргі Қытай – өте жоғары дамыған, соның ішінде озық технология саласында зор табысқа жеткен мемлекет. Мұны бүкіл әлем мойындап отыр. Сондықтан шығыстағы көршімізбен ынтымақта болу, достық қарым-қатынас пен өзара сенімнің артықшылықтарын тиімді пайдалану Қазақстан үшін аса маңызды",-деді Тоқаев. фото: ашық дереккөзден Abai.kz
